**ΠΡΟΣΩΠΙΚΟ ΥΨΗΛΩΝ ΔΕΞΙΟΤΗΤΩΝ**

**ΑΔΕΙΑ ΕΙΣΟΔΟΥ ΚΑΙ ΔΙΑΜΟΝΗΣ ΜΕ ΣΚΟΠΟ ΤΗΝ ΑΠΑΣΧΟΛΗΣΗ**

|  |  |
| --- | --- |
|  | **ΕΓΓΡΑΦΟ** |
|  |  |  |
| **ΠΡΙΝ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** |
| 1 | Αντίγραφο έγκυρου διαβατηρίου ή άλλου ταξιδιωτικού εγγράφου, με διάρκεια ισχύος που να καλύπτει τουλάχιστον δύο (2) έτη κατά την ημερομηνία υποβολής της αίτησης.  |
| 2 | Σύντομο βιογραφικό σημείωμα (περιλαμβανομένων αντιγράφων ακαδημαϊκών προσόντων ή/και σχετικής επαγγελματικής πείρας **διετούς τουλάχιστον διάρκειας**). |
| 3 | Αντίγραφο συμβολαίου **διετούς τουλάχιστον διάρκειας**, δεόντως υπογραμμένο. |
| 4 | Υπεύθυνη δήλωση εργοδότη για κάλυψη εξόδων απομάκρυνσης υπηκόου τρίτης χώρας. |
| 5 | Πρωτότυπα αποτελέσματα ιατρικών αναλύσεων αίματος που να αποδεικνύουν ότι ο υπήκοος τρίτης χώρας δεν πάσχει από ηπατίτιδα Β και Γ, HIV, σύφιλη, καθώς και ακτινογραφία θώρακος για φυματίωση, από τη χώρα προέλευσης**ή** Πιστοποιητικό υγείας (clean bill of health) που εκδίδεται για σκοπούς του εργοδότη στο πλαίσιο απασχόλησης στην εταιρεία του εξωτερικού ή της Κύπρου, του οποίου η ημερομηνία έκδοσης δεν υπερβαίνει το ένα έτος από την ημερομηνία υποβολής της αίτησης. |
| 6 | Πρωτότυπο Πιστοποιητικό Λευκού Ποινικού Μητρώου από τη χώρα προέλευσης (αν ο αιτητής διαμένει σε χώρα άλλη από τη χώρα προέλευσης, το πιστοποιητικό να προέρχεται από τη χώρα διαμονής). |
| 7 | Απόδειξη πληρωμής του ετήσιου τέλους εταιρείας προς Έφορο Εταιρειών. |
| **ΜΕΤΑ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** |
| 8 | Πρωτότυπη Άδεια Εισόδου (Μ70). |
| 9 | Αντίγραφο σελίδας διαβατηρίου ή άλλου ταξιδιωτικού εγγράφου όπου φαίνεται η τελευταία άφιξη στη Δημοκρατία. Κατά την υποβολή της αίτησης είναι απαραίτητη η προσκόμιση και του πρωτότυπου διαβατηρίου, για έλεγχο.  |
| 10 | Πρωτότυπο συμβόλαιο απασχόλησης, **διετούς τουλάχιστον διάρκειας**,δεόντως υπογραμμένο και χαρτοσημασμένο καθώς και δύο (2) αντίγραφα του χαρτοσημασμένου πρωτότυπου συμβολαίου, δεόντως χαρτοσημασμένα. Σημ: ο κατώτατος μηνιαίος μεικτός μισθός για απασχόληση υψηλών δεξιοτήτων ορίζεται στις €2500. Κάτω από αυτό το όριο θεωρείται απασχόληση σε υποστηρικτικό επίπεδο και χρειάζεται σφράγιση συμβολαίου από το Τμήμα Εργασίας. |
| 11 | Πρωτότυπα αποτελέσματα ιατρικών αναλύσεων αίματος που πραγματοποιήθηκαν στην Κύπρο και που αποδεικνύουν ότι ο υπήκοος τρίτης χώρας δεν πάσχει από ηπατίτιδα Β και Γ, HIV, σύφιλη, καθώς και ακτινογραφία θώρακος για φυματίωση, σφραγισμένες από Ειδικό Ιατρό στην Κύπρο. |
| 12 | Τίτλος ιδιοκτησίας ή ενοικιαστήριο έγγραφο οικίας/ διαμερίσματος, δεόντως χαρτοσημασμένο, εάν έχει αξία πάνω από €5000.  |
| 13 | Πιστοποιητικό Ασφάλισης Υγείας για την Ιατροφαρμακευτική περίθαλψη που να καλύπτει ενδονοσοκομειακή και εξωνοσοκομειακή περίθαλψη και μεταφορά σορού (σχέδιο Α) **ή** Βεβαίωση εγγραφής στο ΓεΣΥ και ιδιωτική ασφάλιση υγείας για κάλυψη εξόδων μεταφοράς σορού. |
| 14 | Ασφάλεια Ευθύνης Εργοδότη με αυτόματη ανανέωση. |